Per parlar de perspectiva de gènere,
primer cal diferenciar entre la categoria sexe i la categoria gènere.
La categoria sexe fa referència a les característiques
biològiques, fisiològiques i cromosòmiques que ens defineixen en el moment de néixer
com a sexe femení, sexe masculí o intersexe.
La categoria gènere correspon a una construcció social de característiques,
atributs i activitats associades a un sexe o a un altre en cada moment històric.
Aquesta visió dual i excloent del ser home o ser dona
no representa la diversitat d'identitats de gènere de la nostra societat.
La identitat de gènere és la forma en què vius el gènere, amb independència de la
teva aparença física i del teu sexe biològic.
Per tant, pot coincidir o no amb el sexe assignat en néixer.
Hi ha una àmplia diversitat d'identitats de gènere.
Quan el sexe biològic coincideix amb
l'identitat de gènere, parlem d'identitat cisgènere.
Quan el sexe biològic difereix de la
identitat de gènere, parlem d'identitat transgènere.
I quan la persona no es percep ni totalment masculina ni totalment femenina,
parlem de persones amb una identitat de gènere no binària.
Suposa considerar la naturalesa i les implicacions del gènere
en intersecció amb altres eixos de desigualtat.
Així, és fonamental adoptar la perspectiva
de gènere en la intervenció socioeducativa amb infants, adolescents i famílies.
La perspectiva de gènere ens possibilita
identificar situacions de desigualtat, discriminació i exclusió de les dones.
Podrem dissenyar intervencions sensibles
al gènere per superar, així, una mirada androcèntrica i heteronormativa.
També ens permet qüestionar-nos els estereotips de gènere
i trencar els patrons i estructures reproductors de desigualtats.
A més, afavoreix que puguem aprofundir en les relacions intergènere i intragènere
per promoure la igualtat, l'empoderament i la cooperació.
I que puguem allunyar nos d'una visió cosificada i sexual de les persones.
En conclusió, adoptar la perspectiva de gènere
suposa un primer pas per avançar cap a una
societat més igualitària i prevenir la ceguesa de gènere
en els diferents àmbits i esferes de la intervenció socioeducativa.